**CABINET PRIMRA**

**NR. 89406/09.12.2020**

**REFERAT DE APROBARE**

a Proiectului de hotărâre privind aprobarea structurii pe specialităţi a membrilor

Comisiei sociale de analizare a solicitărilor şi repartizare a locuinţelor construite prin Agenţia Naţională pentru Locuinţe şi a reprezentanţilor Consiliului Local al municipiului Bistriţa în această comisie

Solicitările depuse pentru atribuirea locuințelor construite prin Agenția Națională pentru Locuințe în municipiul Bistrița sunt analizate de către o comisie numită Comisia socială de analizare a solicitărilor si repartizare a locuinţelor construite prin Agenţia Naţională pentru Locuinţe, stabilită prin Hotărârea Consiliului local al municipiului Bistriţa nr. nr.130/21.10.2020, care a fost modificată prin Hotărârea nr.96/2016 ca urmare a modificării componenței Consiliului local datorate alegerilor locale din anul 2016.

 Având în vedere că în urma alegerilor locale din luna septembrie 2020, s-a modificat componenţa Consiliului Local al municipiului Bistriţa, au fost validate mandatele primarului și ale noilor consilieri, fiind constituit Consiliul local, şi au fost aleşi cei doi viceprimari ai municipiului, se impune aprobarea noi structuri a Comisiei de analizare şi repartizare a locuinţelor construite prin Agenţia Naţională pentru Locuinţe, precum și alegerea celor trei reprezentanți ai consiliului local care să facă parte din aceasta.

 După desemnarea reprezentanţilor Consiliului local în această comisie, numirea reprezentanţilor Primăriei municipiului Bistriţa în comisia menţionată mai sus, se va face prin dispoziţie a Primarului municipiului Bistriţa.

 În temeiul prevederilor Ordonanței de Urgență a Guvernului nr.57/2019 privind Codul administrativ, cu modificările și completările ulterioare, propun adoptarea Proiectului de hotărâre privind aprobarea structurii pe specialităţi a membrilor Comisiei sociale de analizare a solicitărilor şi repartizare a locuinţelor construite prin Agenţia Naţională pentru Locuinţe şi a reprezentanţilor Consiliului Local al municipiului Bistriţa în această comisie, în forma prezentată.

**PRIMARUL MUNICIPIULUI BISTRIȚA**

**IOAN TURC**

V.M/2ex.